  Майя Бывальцева Удмуртиын быръёнъёслы йылпумъянъёс Владимир Путинлэн реформаосызлы но элькунын кутскем ӵектосъёслы дурбасьтэмез возьмато. Кун кивалтӥсь понна кура сётонэз озьы дунъяз улосвыллэн тӧроез Александр Бречалов. Кулэн кунмуртэз сямен мон шумпотӥсько, асьмелэн Владимир Владимирович Путинэн та аръёсы улонэ пыртэм реформаосты азинтыны луонлыкмы вань шуыса. Озьы ик Удмуртиын кутскем уж юрттэт басьтоз но азинскоз Александр Бречалов, Удмуртилэн тӧроезСолэн кылъёсызъя, Россилы азьмуртэз быръёнъёсын вормеменыз Путинэз ӟечкыланы луонлыкез ӧй вал на. «Ӟечкылан — Удмуртиын улӥсьёслэн азьмурт понна 76-лэсь ятыр процентъёсын, со тужгес бадӟым ӟечкылан», — лыдъя Александр Бречалов. Озьы ик Удмуртилэн тӧроез элькунысь быръён участокъёсы ветлэм кунмуртъёслэн лыдзыя (63,26 процент) но умой мылкыдзэ вераз. Кин ке но куара сётонэ мултэссэ ӝутка шуыса котькуд ивортонэз мон эскери. Ми нокинэ но кужмысь ветлыны ӧм косэ Александр Бречалов, Удмуртилэн тӧроезТодэ вайытом, Удмуртиысь Быръёнъёсъя валтӥсь ӧрилэн нырысь-валысь чакланъёсызъя, Россилы азьмуртэз быръёнъёсын элькунамы Владимир Путинлы 571 сюрс 600 адями яке 76,23 процентэз участоке лыктэм бырйисьёс дурбасьтӥзы. Тегъёс: Политика Ижкар ВладимирПутин быръёнъёс Удмуртия АлександрБречалов  